
Politici de contabilitate 

pentru anul 2016
I. Dispoziţii generale
Politicile de contabilitate constituie unul din elementele obligatorii ale contabilităţii întreprinderii. Aceasta reprezintă totalitatea convenţiilor, principiilor, regulilor, procedeelor şi metodelor  aplicate de întreprindere pentru ţinerea contabilităţii şi  prezentarea situaţilor.
1.1 IPNA Compania „Teleradio- Moldova” (în continuare Companie)  este o Instituţie publică,  numărul de înregistrare 1004600050558 din 26.07.2004, înregistrată la Camera Înregistrării de Stat, pe adresa juridică MD 2028, mun. Chişinău, str. Mioriţa 1. 
1.2 Principalul gen de activitate desfăşurat de Companie ţine de emisia pentru difuzarea serviciilor de programe pe cale radioelectrică terestră terestră (televiziune, radiodifuziune).
1.3 Politicile de contabilitate a Companiei sunt elaborate în baza:

·   Legii contabilităţii nr.113-XVI din 27.04.2007;
· Standardelor Naţionale de Contabilitate;

· Planului general de conturi contabile aprobat prin ordinul Ministrului Finanţelor nr.118 şi 119 din 06.08.2013 în vigoare de la 01 ianuarie 2014, cu modificările ulterioare. :
SNC  ”Prezentarea situaţiilor financiare”,
SNC ”Politici contabile, modificări ale estimărilor contabile, erori şi evenimente ulterioare”,
SNC ”Imobilizări necorporale şi corporale ”, 

SNC ”Investiţii imobiliare”, 

SNC ”Deprecierea activelor”, 

SNC ”Creanţe şi investiţii financiare”, 

SNC ”Stocuri”,
SNC ”Capital propriu şi datorii”, 

SNC ”Venituri”, 

SNC ”Cheltuieli”, 

SNC ”Contracte de construcţii”,

SNC ”Costurile îndatorării”, 

SNC ”Diferenţe de curs valutar şi de sumă”,

SNC “ Contracte de leasing”
· Statutului Companiei
· Actelor leglislatve şi normative ce ţin de activitatea Companiei.

 1.4 Contabilizarea patrimoniului, datoriilor şi operaţiunilor economice se ţine în expresie naturală şi bănească prin reflectarea completă, continuă, documentară şi interdependentă a acestora.

1.5 Principiile de bază şi caracteristici calitative.
1.5.1 Contabilitatea se ţine conform următoarelor principii de bază:  
· continuitatea  activităţii;


· contabilitatea de angajamente;

· contabilitatea permanenţa metodelor;                

· necompensarea;  

· consecvenţa prezentării;

· pragul de semnificaţie;

· intangibilităţii;

· prioritatea conţinului economic asupra formei juridice;

1.5.2 Informaţia din rapoartele financiare trebuie să corespundă următoarelor caracteristici calitative: 
· inteligibilitatea; 
· relevanţa; 
· credibilitatea;
· comparabilitatea.
1.6 Responsabilitatea pentru organizarea şi ţinerea contabilităţii o poartă  Preşedintele Companiei care creează condiţii necesare pentru organizarea corectă a contabilităţii, întocmirea şi prezentare oportună a rapoartelor, asigură îndeplinirea riguroasă de către toate subdiviziunile cu profil economic a cerinţelor privind întocmirea documentelor şi prezentarea informaţiei necesare pentru ţinerea contabilităţii şi întocmirea rapoartelor financiare (art.13 alin (1) lit.d din Legea contabilităţii).
1.7 Contabilitatea în Companie se ţine de  serviciul contabilitate (art.13 alin (3) lit.b din Legea contabilităţii), care constituie o subdiviziune structurală a departamentului financiar.
1.8 Contabilul-şef asigură controlul şi reflectarea în conturile contabile a tuturor operaţiunilor economice efectuate, prezentarea informaţiei operative şi întocmirea rapoartelor financiare în termenele stabilite, poartă răspundere pentru respectarea principiilor metodologice de organizare a contabilităţii.

1.9 Contabilitatea la Compania  se ţine conform: 

· Actelor normative indicate în pct.1.3 cu concretizările expuse în prezenta;
· Planului de conturi contabile al activităţii economico-financiare a Companiei   (anexa 1), elaborat în conformitate cu planul general de conturi contabile aprobat prin ordinul Ministrului Finanţelor al Republicii Moldova nr.119 din 06.08.2013.
· Ordinele, dispoziţiile, indicaţiile Preşedintelui Companiei şi Directorului  financiar.
· Alte acte legislative şi normative, ţinîndu-se cont de modificările şi completările ulterioare.   
· Prezentei politici şi altor norme interne aprobate de către Preşedintele Companiei. 
1.10 Contabilitatea şi rapoartele financiare se întocmesc în baza convenţiilor fundamentale ale contabilităţii (principiilor şi caracteristicilor) prevăzute în Legea contabilităţii nr.113 din 27.04.2007 şi Standardului Naţional de Contabilitate “Prezentarea situaţiilor financiare” fiind aplicată prospectiv, cu excepţia prevederilor expres a actelor normative.

1.11 Compania aplică sistemul contabil complet în partidă dublă, cu prezentarea rapoartelor financiare complete (art.15 alin.(1) lit.c din Legea contabilităţii).
1.12 Contabilitatea se ţine cu utilizarea tehnicii computerizate şi programului evidenţa contabilă „SOFT CONTABIL.”

1.13 Compania înregistrează elementele contabile în baza contabilităţii de angajamente (art.17 alin.(3) din Legea Contabilităţii).

1.14 Faptele economice se contabilizează în baza documentelor primare. Compania utilizează  formulare tipizate de documente primare, aprobate de Ministerul Finanţelor al Republicii Moldova (art.19 alin.(4) din Lega contabilitaţii).     Documentele primare se întocmesc pe suport de hîrtie (art.19 alil. (4) din Legea contabilităţii).
1.15 Responsabilitatea pentru întocmirea şi semnarea documentelor primare o   poartă persoanele prevăzute în anexa 2 la prezentul  Ordin (art.19 alin.(11) din Legea contabilităţii).
1.16. Documentele de casă, bancare şi de decontare se semnează de către Preşedinte, Directorul TV Moldova1, Directorul financiar, contabilul-şef  al Companiei (art. 19 alin.12 din Legea contabilităţii).

1.17 Pentru operaţiunile de export - import al activelor şi serviciilor se aplică documentele prevăzute în contract şi aplicate în practica internaţională (art.20 alin (4) din Legea contabilităţii).

1.18 Compania elaborează şi aplică planul de conturi propriu ce corespunde cerinţelor S.I.R.F (art.13 alin.2 lit. (c) şi art.22 alin (3) din Legea contabilităţii) (anexa 1. la prezentul Ordin).
1.19 Registrele contabile se întocmesc pe suport de hîrtie şi în format electronic (art.23 alin.(5) din Legea contabilităţii).
1.20 Situaţiile financiare se semnează de către Preşedinte şi contabilul şef al Companiei (art.36 alin.1 lit. „f” din Legea contabilităţii).

1.21 Inventarierea bunurilor materiale, inclusiv a imobilizărilor corporale şi necorporale, se efectuează anual la situaţia din 01 noiembrie (sau 01 decembrie), iar pentru creanţe, mijloace băneşti şi datorii la situaţia din 31 decembrie, precum şi în cazurile prevăzute de normele în vigoare (Ordinul Ministrului Finanţelor nr.60 din 29.05.2012 „Regulament privind inventarierea”). Data stabilirii situaţiei la care se va efectua inventarierea poate fi concretizată prin ordinul Preşedintelui Companiei . Lipsurile şi pierderile din deteriorarea bunurilor se evaluează în felul următor:

· pentru mijloacele fixe, imobilizări necorporale şi alte active pe termen lung lipsa sau deteriorate complect – la valoarea contabilă a acestora.

· pentru stocurile de mărfuri şi materiale lipsă sau deteriorate complect – valoarea realizabilă netă (paragraf 81 din regulamentul privind inventarierea).
1.22 Perioada de gestiune coincide cu anul calendaristic, care cuprinde perioada de la 01 ianuarie pînă la 31 decembrie (art.32 alin.(1) din Legea contabilităţii).
1.23 Erorile contabile se corectează prin înregistrări contabile  de stornare şi suplementare (pct. 33 din SNC “Politici contabile”).
1.24 Compania  aplică norme la utilizarea resurselor:

· Resurselor umane - conform Contractului colectiv de muncă (CCM), regulamentelor interne de organizare şi stimulare a muncii;
· Carburanţilor şi lubrifianţilor (anexa nr.3 la prezentul ordin);
· Anvelopelor şi bateriilor de acumulatoare ale mijloacelor de transport auto (anexa nr.4 la prezentul ordin).
1.25 Registrele contabile obligatorii sunt:

- Bilanţul circulant;
- Cartea mare;
- Jurnal – order;
- Balanţa de verificare, structura cărora este stabilită în softul contabil.

1.26 Pragul de semnificaţie se stabileşte în mărime absolută în suma 50,0 mii lei pentru toate elementele contabile (pct. 30 din SNC „Politici contabile, modificări ale estimărilor  contabile, erori şi evenimente ulterioare”).
Variantele şi metodele de bază folosite în contabilitate la întocmirea

rapoartelor financiare
II. Active
2.1.  Imobilizări necorporale (INC).

Recunoaşterea iniţială a imobilizărilor corporale se efectuează în cazul respectării condiţiilor şi la cost de intrare conform cerinţelor prevăzute în standardul “Imobilizări necorporale şi corporale”, apreciate (evaluate) de către contabilul responsabil  în baza documentelor primare prezentate de către gestionari. Perioada de utilizare (care coincide cu perioada de generare a beneficiilor) a imobilizărilor necorporale şi valorii lor reziduale se stabileşte pentru fiecare obiect şi/sau grup de obiecte de către subdiviziunea/le (persoana/le) responsabile de utilizarea şi/sau gestiunea imobilizării la momentul punerii în funcţiune.

În componenţa activelor necorporale întră:

· programele informaţionale

· licenţele

· alte active (documente de proiectare)

  Contabilitatea INC se ţine la valoarea contabilă (cost) în conformitate cu SNC  „Imobilizări necorporale şi corporale”  cu următoarele precizări:

1)  INC care sunt parte componentă (indispensabilă) a mijlocului fix sunt incluse în valoarea mijlocului fix, fără a crea obiect separat de evidenţă a  INC;

2) Valoarea de intrare a imobilizărilor necorporale procurate, este constituită din valoarea de procurare (luînd în consideraţie rabaturile) plus impozitele, taxele nerecuperabile, cheltuielile directe privind dobîndirea drepturilor patrimoniale şi pregătirea activelor nemateriale pentru utilizare;
3) Valoarea de intrare alte active nemateriale  se estimează conform costului materialelor cheltuite  apreciată de către contabilul responsabil, în baza documentelor primare întocmite corespunzător cerinţelor şi prezentate contabilităţii.
4) Termenele  de funcţionare utilă şi valoarea reziduală se stabileşte de către elaboratori şi/sau utilizatori, indicîndu-se în procesele - verbale de punere în funcţiune şi fixîndu-se de către contabil în fişa de evidenţă a imobilizărilor necorporale.  
5) Amortizarea imobilizărilor necorporale se calculează în baza costului de intrare şi termenului de utilizare  prin metoda liniară începînd cu  prima zi a lunii care urmează după luna transmiterii acestora în utilizare. 

 6) Contabilitatea fiecărui INC şi/sau grup de active nemateriale este ţinută în fişa de evidenţă a activelor necorporale  completată de către contabilul responsabil  conform cerinţelor în vigoare.
7) Evidenţa analitică a INC se ţine pe fiecare obiect/grup, loc de utilizare (păstrare) şi persoana gestionară responsabilă de păstrare şi/sau utilizare.

 8) Cheltuielile ulterioare legate de menţinerea sau îmbunătăţirea INC, inclusiv programelor software se constată ca cheltuieli ale perioadei în care au apărut, fiind raportate în dependenţă de destinaţia de utilizare a lor la contul 713,  şi/sau 811 cu indicarea subdiviziunii, articolelor de cheltuieli.

Contabilizarea deprecierii INC se efectuiază în conformitate cu SNC “Deprecierea activelor” cu următoarele concretizări:
1) Se testează anual (de regulă la data raportării) la deprecieri, indiferent de existenţa sau inexistenţa indicilor de depreciere indicaţi în pct. 8, 9 ale SNC , INC care au durata nelimitată de utilizare sau care nu sunt disponibile pentru utilizare.

2) Şefii subdiviziunilor structurale (departamente, direcţii, secţii, sectoare) în gestiunea cărora au INC, vor asigura prezentarea pînă la 30.11 a anului de gestiune listele INC care nu sunt disponibile pentru utilizare. 

 2.2. Imobilizări corporale (IC) 
   Contabilizarea imobilizărilor corporale (IC) se efectuează conform standardului “Imobilizări necorporale şi corporale”, planului de conturi contabile stabilit la întreprindere şi modului de aplicare a conturilor contabile stabilit prin ordinul Ministrului Finanţelor nr. 119 din 06.08.2013, în dependenţă de destinaţia utilizării, pe locuri de păstrare şi utilizare, persoane gestionare/responsabile, obiecte sau grupe, la valoarea contabilă (cost) cu următoarele concretizări.
   Stabilirea destinaţiei este efectuată de către (comisia) persoana responsabilă ale utilizatorului de IC prin înscrierea în procesul-verbal de punere în funcţiune a IC şi înregistrarea în fişa de evidenţă de către contabilul responsabil. 

   Stabilirea obiectelor şi grupelor de evidenţă a IC, inclusiv a mijloacelor fixe este asigurată la momentul punerii în funcţiune, prin întocmirea proceselor-verbale,  de către persoana responsabiă (comisie) şi înregistrării în fişa de evidenţă a IC de către contabilul responsabil. 
   Termenul de utilizare, (care coincide cu perioada de generare a beneficiilor)  a imobilizărilor corporale  se stabileşte pentru fiecare obiect  de către subdiviziunea  (persoana/le) responsabilă de utilizarea şi gestiunea imobilizării corporale la momentul punerii în funcţiune şi se înregistrează în formularele nominalizate. 

   Amortizarea IC se calculează prin metoda liniară începînd cu   prima zi a lunii care urmează după luna transmiterii acestora în utilizare. 

   Costurile aferente întreţinerii, asistenţei tehnice (deservirii) şi reparaţiilor IC ce nu depăşesc, pentru clădiri şi construcţii speciale 15% din valoarea lor iniţială şi de la care nu se aşteaptă beneficii economice suplimentare, se reflectă la  cheltuieli curente ( pct. 57 din SNC „Imobilizări necorporale şi corporale” ).

Costurile aferente reparaţiilor IC ce depăşesc pentru clădiri şi construcţii speciale 15% din valoarea lor iniţială şi de la care nu se aşteaptă beneficii economice suplimentare, se reflectă la cheltuieli anticipate cu raportarea ulterioară lunară la consumuri/ cheltuieli curente conform termenului prevăzut (pct.57 din SNC „Imobilizări necorporale şi corporale” ).

Costurile aferente reparaţiilor IC, inclusiv cele primite în comodat şi de la care se aşteaptă îmbunătăţirea calităţilor şi beneficii economice suplimentare, se capitalizează prin adăugarea la valoarea contabilă a obiectului respectiv şi crearea obiectului pentru cele primite în comodat (pct. 58 din SNC „Imobilizări necorporale şi corporale” ).
   Costurile efective (indicate în pct. 64 al SNC) aferente ieşirii IC se contabilizează  la cheltuieli curente.

Evaluarea ulterioară a IC se efectuează la cost. 
Cheltuielile ulterioare legate de menţinerea sau reparaţia (curentă şi/sau capitală care nu asigură creşterea de avantaje) IC, se constată ca  cheltuieli ale perioadei în care au apărut, fiind raportate în dependenţă de destinaţia de utilizare a lor la contul 713  cu indicarea subdiviziunii şi articol de cheltuieli concret pentru:
1) clădiri,construcţii speciale, reţele (grupe de IC):
· întreţinere;
· reparaţie fără capitalizare.

2) mijloace de transport şi utilaje:

· deservire;
· reparaţie curentă.
    În componenţa IC se includ obiecte cu valoarea mai mare de 6000 lei pentru o unitate şi termenul de folosire mai mare de un an. IC sunt contabilizate conform SNC nominalizat  cu următoarele concretizări:
1) IC se contabilizează la valoarea de intrare sau reevaluată;

2) Valoarea de intrare este constatată de către angajaţii responsabili  în baza documentelor primare veridice (originale) şi în conformitate cu cerinţele SNC şi se indică în fişa de evidenţă a IP  pentru:

· obiectele procurate se formează din preţul de cumpărare, taxele vamale, impozite şi taxele nerecuperabile, cu scăderea tuturor reducerilor, rabaturilor şi sconturilor comerciale la  procurare;
· obiectele primite cu titlu gratuit – la valoarea venală confirmată prin actele de primire sau valoarea de piaţă şi cheltuielile legate de punerea lor în exploatare, aducerea lor în stare de utilizare;
· cheltuielile ce ţin de aducerea în stare funcţională şi punerea în funcţiune a IC închiriate, se capitalizează ca obiect de evidenţă distinct şi se amortizează în perioada de folosire a activului;
· valoarea de intrare a imobilizărilor  corporale (filme)  create de întreprindere este constituită cu costul efectiv care cuprinde valoarea materialelor consumate, consumurile privind retribuirea muncii, contribuţiile pentru asigurările sociale, medicale, consumurile pentru deplasări şi alte consumuri care ţin direct de crearea si pregatirea activelor (pct.11 din SNC  „Imobilizări necorporale şi corporale”). 
3) Costul unei ore de înregistrări arhivate radio  şi TV, care sunt ulterior utilizate, este echivalent cu costul unei ore de drepturi de autor (conform Legii nr.139 din 02.07.2010 „Privind drepturi de autor şi drepturile conexe), 110,00 lei pentru 60 minute opere şi drepturi "mari" şi filme (spectacole TV şi radio), 70,00 lei pentru 60 minute opere de drepturi "mici"( HG 641 din 12.07.2001 despre tarifele minime ale remuneraţiei de autor) (înregistrări muzicale şi altele).

     Înregistrarea la întrări a activelor se contabilizează ca majorarea (IC) şi se diminuează costurile activităţii de bază (prin majorarea veniturile operaţionale). 

4) Durata de funcţionare utilă a IC se determină conform Catalogului mijloacelor fixe şi activelor nemateriale, aprobat prin Hotărîrea Guvernului nr.398 din 21.03.2003, constatată în procesele-verbale de punere în funcţiune (PV) şi se indică în fişa de evidenţă, în luni (perioada dintre reparaţiile capitale care se capitalizează se stabileşte în PV dar nu mai puţin de 7 ani (84 luni) şi se indică în fişa de evidenţă a IC). 

Ieşirea IC se contabilizează şi se reflectă în bilanţul contabil în baza documentelor primare (facturi,  procese-verbale, acte, etc.) întocmite:

· pentru realizarea IC - conform HG nr.480 din 28.03.2008, HG nr.136 din 10.02.2009; 
· pentru casarea IC - conform HG nr.500 din 12.05.1998 şi Regulamentul cu privire la modul de casare a mijloacelor fixe uzate;
· pentru transmiterea IC - conform HG nr.688 din 09.10.1995.
5) Compania are dreptul de a revizui valoarea mijloacelor fixe din bilanţul instituţiei şi, în cazul diferenţei esenţiale a valorii de bilanţ cu valoarea venală (de piaţă). Valoarea mijloacelor fixe din bilanţul contabil a Companiei a revizui în cazul diferenţei esenţiale a valorii  de bilanţ cu valoarea venală (de piaţă) (în urma creşterii ratei inflaţiei, modificării esenţiale a valorii de piaţă a mijloacelor fixe concrete, etc,), mijloacele fixe  pot fi reevaluate. Frecvenţa  reevaluărilor activelor se determină de conducerea Companiei.  

6) Valoarea venală (de piaţă) a mijloacelor fixe se determină prin expertiza estimativă efectuată de către specialişti (estimatori) calificaţi.

7) Rezultatele reevaluării  după constatarea acestuia ca  activ se reflectă după cum urmează: suma majorării valorii de bilanţ se înregistrează  în Ct contului 129 „Deprecierea mijloacelor fixe”, suma reducerii  Dt contului 129.   

8) Obiectul mijloacelor fixe se casează din bilanţul Companiei atunci, cînd de la  acesta  nu se aşteaptă nici un avantaj economic  viitor.

9) Actele de casare se prezintă spre examinare şi aprobare  Consiliului de  Observatori (CO).

10) Actele de casare a mijloacelor fixe, semnate de comisia de casare şi aprobate de conducătorul entităţii devin valabile doar după primirea autorizaţiei de casare de la CO.

11) La casarea mijlocului fix înainte de expirarea termenului presupus de funcţionare utilă  în baza deciziei luate de către CO, valoarea rămasă a mijlocului fix impropriu utilizării ulterioare este trecută la cheltuieli.

12) Amortizarea IC se calculează lunar, prin metoda liniară, luîndu-se ca bază durata de funcţionare utilă şi valoarea uzurabilă a acestora conform Catalogului mijloacelor fixe şi activelor nemateriale, aprobat prin Hotărîrea Guvernului nr.398 din 21.03.2003. Nu se calculează amortizarea : fondurilor de bibliotecă, fondurilor înregistrărilor radio şi TV, obiectelor amortizate integral, dar care continuă să funcţioneze (p.61 SNC).

   Contabilizarea deprecierii IC se efectuiază în conformitate cu SNC “ Deprecierea activelor” cu următoarele concretizări:
1) Imobilizările corporale se testează anual (de regulă la data raportării) la deprecieri în cazul existenţei indicilor de depreciere indicaţi în pct. 8, 9 a SNC.
2) Şefii subdiviziunilor structurale (departamente, direcţii, secţii, sectoare, depozite, e.t.c.) şi/sau persoanele gestionare/responsabile în gestiunea cărora au INC, vor asigura prezentarea pînă la 30.11 a anului de gestiune listele IC care nu sunt disponibile pentru utilizare.  

2.3 Stocuri

   Contabilitatea stocurilor se ţine în expresie cantitativă şi valorică (art.17 alin.(5) din Legea contabilităţii).
Stocurile de mărfuri şi materiale sunt active destinate consumului în procesul desfăşurării activităţii Companiei. Ele înclud:

· materialele destinate utilizării în procesul desfăşurării activităţii Companiei.

· emisia Radio şi TV se efectuează 24 din 24 de ore în conformitate cu prevederile Licenţelor de emisie. În scopul susţinerii procesului constant de emisie, Compania va stabili locuri suplimentare de păstrare a rezervelor necesare în procesul de producere şi emisie şi în alte subdiviziuni decât depozitul central.

·  obiectele de mică valoare şi scurtă durată (OMSD)

   Contabilitatea stocurilor şi prezentarea informaţiilor se ţine conform SNC “Stocuri” cu următoarele precizări:

1) evaluarea stocurilor ieşite (consumate) se va contabiliza prin metoda costului mediu ponderat,

2) stocurile intrate - se înregistrează  la  depozit.

3) costurile de intrare a stocurilor cumpărate cuprinde valoarea de cumpărare.
   Costurile sunt înregistrate iniţial la cost care include costurile de achiziţie,  precum şi alte costuri suportate pentru a aduce stocurile în starea şi în locul în care se găseşte în prezent.
4) În  evidenţa contabila produsele petroliere se reflectă la ziua facturării şi determină costul iniţial de combustibil achiziţionat. (SNC „Stocuri” reducerile comerciale, rabaturile şi alte elemente similare sunt deduse pentru a determina costurile de achiziţie).

5) Stocurile primite cu titlu gratuit sau în urma ieşirii/reparaţiei activelor imobilizate şi obiectelor de mică valoare şi scurtă durată, precum şi deşeurile recuperabile se evaluează la valoarea justă.
 6) Eliberarea bunurilor din depozit se va face în conformitate cu prevederile ordinului preşedintelui precum şi în baza ofertei persoanei responsabile pentru utilizarea lor în procesul de producţie, exploatarea utilajului şi asigurarea funcţionalităţii lui, precum şi pentru prestarea de servicii de către  Companie.
7) Evaluarea stocurilor importate se efectuează în lei moldoveneşti prin recalcularea valutei străine la cursul de schimb al Băncii Naţionale a Moldovei stabilit la data întocmirii declaraţiei vamale .
8) Bunurile  cu pondere nesemnificativă  5% în totalul stocurilor (rechizitele de birou, imprimatele, hirtie,etc.) se înregistrează în conturile de evidenţă  şi se decontează la cheltuieli curente la transmiterea în folosinţă.
9) Decontarea materialelor utilizate se va face în baza actelor de decontare     semnate   de comisiile create prin ordinul preşedintelui, cu indicarea utilizării de facto a rezervelor.

10) Obiectele de mică valoare şi scurtă durată – bunuri valoarea unitară a cărora nu depăşeşte plafonul stabilit de  legislaţie (pct.6 subpct 3 din SNC „Stocuri”).
11) Obiectele de mică valoare şi scurtă durată, valoarea unitară a cărora nu depăşeşte 1/6 din plafonul stabilit de legislaţie, se decontează la cheltuieli curente în momentul transmiterii în exploatare (pct.51  din SNC „Stocuri”). 
 Contabilitatea financiară a stocurilor este asigurată de către contabilul responsabil  conform prevederilor Legii contabilităţii, standardelor de contabilitate, politicii de contabilitate şi normelor interne aprobate de Directorul  financiar pe fiecare denumire analitică cantitativ şi sumar, iar controlul conformităţii, corectitudinii şi veridicităţii este asigurată de contabilul-şef.
2.4. Creanţe şi investiţii financiare 
   Contabilitatea creanţelor şi investiţiilor financiare este asigurată de către persoanele responsabile  în conformitate cu SNC “Creanţe şi investiţii financiare”, planului de conturi stabilit la Companie şi modului de aplicare a conturilor contabile stabilit prin ordinul Ministrului Finanţelor nr. 119 din 06.08.2013, cu următoarele concretizări:

1) Creanţele compromise se contabilizează prin metoda directă, (pct.37 din SNC “Creanţe şi investiţii financiare”).
   Se decontează la cheltuieli curente în perioada de gestiune în care creanţele au fost recunoscute drept compromise. Decontarea creanţelor compromise se contabilizează ca majorare a cheltuielilor curente şi diminuare a creanţelor  compromise.
2) Corecţiile privind creanţele compromise pot fi create trimestrial, în baza analizei şi calculelor pentru anul precedent.
3) Creanţele dubioase se vor constata în baza analizei creanţelor comerciale şi altor creanţe (notei informative) a serviciul juridic prezentată către serviciul contabilitate trimestrial, simestrial şi anual pe fiecare debitor cu prezentarea documentelor confirmative ce permit de a considera dubioase careva creanţe şi sau datorii (reclamaţii, hotărîri ale organelor de judecată, avizele privind falimentul şi/sau lichidarea întreprinderii publicate oficial, e.t.c.),

 4) Decontarea creanţelor compromise se efectuează pe fiecare creanţă compromisă şi debitor la data expirării termenului de prescripţie extinctivă. Operaţiunile  de decontare a creanţelor compromise trebuie confirmate prin documente primare :

·  nota informativă;
·  lista de inventariere;
·  proces verbal al comisiei de inventariere;
·  explicaţiile persoanelor responsabile de gestionarea creanţelor;
·  ordin /decizie  preşedintelui  Companiei.

5) Contabilitatea creanţelor faţă de buget se ţine în baza documentelor primare (calcule şi note contabile, facturi fiscale, dispoziţii de plată trezoriale, ordine şi decizii ale entităţii şi/sau ale organelor de stat, e.t.c.), pe trezorării, subdiviziuni structurale, tipuri de impozite şi plăţi.
 6) Suma prejudiciului  material se  înregistrează  ca venituri anticipate, cu  decontarea ulterioară la venituri curente în  bază  liniară  (pct. 32 din SNC “Creanţe şi investiţii financiare”).
 7) La restabilirea (stingerea) creanţelor compromise decontate anterior  la cheltuieli curente, sumele acestora se recunosc ca venituri  curente ale perioadei în care aceste creanţe au fost restabilite (Ct cont. 612).

 8)  Creanţele compromise decontate se reflectă  în contul extrabilanţiere  919 „Creanţe compromise decontate”, în debitul acestuia se înregistrează suma creanţelor compromise decontate, iar în credit – suma creanţelor încasate de la debitori sau anulate la expirarea termenului 5 ani. 
Contabilitatea financiară a creanţelor şi investiţiilor este asigurată de către contabilul responsabil  conform prevederilor Legii contabilităţii, standardelor de contabilitate, politicii de contabilitate şi normelor interne aprobate de Preşedintele Companiei sau Directorul  financiar pe fiecare denumire analitică cantitativ şi sumar, iar controlul conformităţii, corectitudinii şi veridicităţii este asigurată de  contabilul-şef.
2.5. Mijloace băneşti 
   Persoanele responsabile Directorul financiar, contabilul şef asigură efectuarea operaţiunilor cu mijloace băneşti şi contabilitatea lor în conformitate cu:

· Legea contabilităţii nr. 113 din 27.04.2007;
· Legea instituţiilor financiare nr.550-XIII din 21.07.1995;

· Normele pentru efectuarea operaţiunilor de casă în economia naţională a RM, aprobate prin Hotărîrea Guvernului nr.764 din 25.11.1992;
· Regulamentul “Cu privire la aplicarea maşinilor de casă şi control cu
memorie fiscală pentru efectuarea decontărilor în numerar” aprobat prin Hotărîrea Guvernului nr.474 din 28.04.1998;
· SNC ”Prezentarea situaţiilor financiare”;

· SNC ”Diferenţele de curs valutar şi de sumă”;

· Regulamentele BNM
· Ordinele, dispoziţiile, regulamentele şi alte norme interne ale întreprinderii stabilite (aprobate) de către Preşedintele Companiei  şi Directorul  financiar.
 Evidenţa analitică a mijloacelor băneşti se ţine pe:
· bănci;
· conturi curente;
· sursă (pentru servicii de publicitate şi alte servicii, etc.);
· sursă  (pentru  transferuri bugetare).
   Soldul mijloacelor băneşti în casă, pe conturile de decontare, valutare şi alte conturi bancare este reflectat în bilanţ la valoarea nominală în lei moldoveneşti, în baza extraselor din conturile respective şi numerarului real din casierie. 
   Directorul financiar de comun cu contabilul şef asigură utilizarea eficientă a   mijloacelor băneşti, neadmiţînd formarea creanţelor nefondate (în lipsa contractului, facturii sau altui document semnat de Preşedinte sau persoana împuternicită).

2.6. Cheltuieli anticipate
   Cheltuielile ce ţin de evenimentele ce vor urma pe un termen ce depăşeşte anul de gestiune se vor raporta la cheltuieli anticipate pe termen lung.

   Cheltuielile ce ţin de evenimentele ce vor urma pe un termen ce nu depăşeşte anul de gestiune, dar pentru a fi repartizate uniform la costuri şi/sau cheltuieli se vor raporta la cheltuieli anticipate curente.

   Cheltuielile anticipate se reflectă în contabilitate şi bilanţ în posturi distincte şi întru asigurarea repartizării lor uniforme pe toată perioada se trec la  cheltuieli în măsura survenirii perioadei aferente. 

   Cheltuielile anticipate curente cuprind cheltuielile legate de:
· abonare;

· licenţe, certificate, etc. (cu termen mai mic sau egal cu 1 an);
· formulare cu regim special;

   Cheltuielile  anticipate pe termen lung:
· anvelope procurate separat de mijloacele de transport;

· acumulatoare procurate separat de mijloacele de transport;

· alte cheltuieli spre repartizare lunar în perioada de gestiune.
   Cheltuielile anticipate se decontează la cheltuieli curente prin metoda liniară (abonare, licenţe, formulare, acumulatoare) şi prin proporţional cu parcurs pentru anvelope.
   Raportatea la  cheltuielile perioadei este efectuată de către contabilul responsabil  lunar, proporţional termenului total şi direcţiei de utilizare indicate în documentele primare şi/sau descifrările la ele.

    Contabilitatea financiară a cheltuielilor anticipate se ţine pe subdiviziuni, centre de cost, obiecte de evidenţă, direcţie de utilizare (IC concrete la care se referă cheltuielile), direcţii de utilizare.
III. Pasive
3.1 Datorii comerciale
1) Datoriile faţă de furnizori se contabilizează: 

· la procurarea activelor - la contul 521/1 ”Datorii comerciale curente privind ANTL, AM”, respective ale planului de conturi din anexa nr.1;
· la procurarea serviciilor - la contul 521/3 ” Datorii comerciale curente privind serviciile”, respective ale planului de conturi din anexa nr.1.
2)Datoriile faţă de cumpărători privind avansurile se contabilizează: 
· avansuri  comanditarilor  de publicitate – la contul 523/1 „Avansuri primite     din ţara”, contul 523/2 „Avansuri primite din străinătate”;
· în corespundere cu prevederile contractului;
· facturii, proforma-invoice, extrase bancare şi descifrările la ele,  rapoarte generalizatoare, calculelor şi notei contabile.
    Datoriile se evaluează la valoarea nominală a acestora care urmează a fi achitată, inclusiv impozitele şi taxele prevăzute de legislaţie (taxa pe valoarea adăugată, accizele, alte impozite şi taxe).
   Datoriile, pentru care termenul de prescripţie stabilit prin legislaţia în vigoare a expirat şi nu sunt solicitate de către creditori, se raportează la venituri în baza proceselor verbale semnate de Directorul financiar şi serviciul juridic.

3.2 Rezerve

Capital propriu şi rezerve:

Capitalul propriu al Companiei include:

· profitul nerepartizat (pierderea neacoperită) care se utilizează la stingerea pierderilor perioadei curente;
· corecţiile rezultatelor anilor precedenţi;
· subvenţii – asistenţa acordată din bugetul de stat destinate acoperirii costurilor/cheltuielilor perioadelor precedente, curente sau viitoare, sau pentru reducerea datoriilor faţă de stat şi/sau alţi creditori;
· subvenţii primite de la organizaţiile naţionale şi internaţionale sub formă de active imobilizate sau de mijloacele băneşti destinate pentru procurarea/crearea şi/sau dobîndirea în alt mod a acestor active.

   Decontarea subvenţiilor utilizate se înregistraeză ca diminuare a altor elemente de capital propriu şi respectiv, ca majorare a veniturilor curente.

   Compania constituie provizioane (rezerve) aferente cheltuielilor şi plăţilor preliminare în mărîme de 0,15% din fondul de salariu pentru utilizarea lor în scopurile stabilite în contractul colectiv de muncă (parag.58 din N.S.C.5; Legea sindicatelor Nr.1129-XIV din 07.07.2000, Contractul colectiv de muncă capit. IV  parag. 25 lit (i) ).
3.3 Datorii calculate

   Contabilitatea datoriilor calculate este asigurată de către contabilii responsabili în conformitate cu  SNC „Capital propriu şi datorii”, Planului de conturi aprobat, cu următoarele concretizări:

1) Datoriile faţă de personal se contabilizează de către contabilii sectorului  ”decontări cu personalul”, pe fiecare persoană şi pe fiecare denumire de plăţi şi reţineri, în baza documentelor primare întocmite şi aprobate de persoanele responsabile corespunzător, iar ajutoarele materiale, primele, sporurile şi adaosurile, în baza ordinelor Preşedintelui Companiei.
Beneficiile pe termen scurt ale angajaţilor cuprind:

a) salariul, care include
· salariul de bază (salariul tarifar, salariul funcţiei);
· salariul suplimentar (adaosurile şi sporurile la salariul de bază) şi
· alte plăţi de stimulare şi compensare, conform legislaţiei în vigoare .
b) beneficii nemonetare (asistenţă medicală, cazare, transport, alte servicii sau bunuri gratuite sau subvenţionate) pentru angajaţii curenţi;
c) calcularea beneficiilor angajaţilor este asigurată pe articolele de calcul şi  sunt raportate la consumuri şi/sau cheltuieli în mod obligatoriu;  
1)subdiviziuni, conform clasificatorului subdiviziunilor, pentru fiecare cont contabil.

2) Datoriile privind contribuţiile de asigurări sociale de stat se contabilizează pe analitici distincte (contribuţii AS patron, contribuţii AS angajat) în baza calculelor şi notei contabile de către contabilii responsabili ai sectorului ”decontări cu personalul”  în conformitate cu actele normative şi explicative ce ţin de contribuţiile de asigurări sociale de stat obligatorii şi se determină în mărimea stabilită prin Legea bugetului asigurărilor sociale de stat pentru anul gestionar. 
3) Datoriile privind primele de asigurare obligatorie de asistenţă medicală se determină şi se contabilizează în mărime stabilită prin Legea cu privire la fondurile de asigurări obligatorii de asistenţă medicală pentru anul bugetar respectiv în dependenţă de momentul calculării şi îndreptării spre plată.
4)  Datoriile faţă de buget se contabilizează pe fiecare tip de impozit, taxă, alte plăţi, subdiviziune structurală teritoriale şi trezorăriea unde se transferă ele. 

a)în corespundere cu prevederile:

· codului fiscal;
· ordinelor şi instrucţiunilor Ministerului finanţelor şi/sau IFS,

· scrisorilor explicative ale Ministerului finanţelor şi/sau IFS, 

b) în baza:

· decizilor IFS;
· calculelor şi notei contabile;
· altor documente primare.

   Contabilitatea impozitelor şi taxelor se ţine la contul 534 „Datorii privind decontările cu bugetul”, cu utilizarea subconturilor, conform planului de conturi anexat la prezenta.
 5) Alte datorii (asigurări benevole, proprietari, sancţiuni etc.) se contabilizează:
a) în corespundere cu prevederile

· contractelor,

· etc.

b) în baza:

· facturilor fiscale şi după caz anexele la ele;
· facturilor şi după caz anexele la ele;
· calculelor şi notei contabile;
· altor documente primare.

   Compania ţine evidenţa cotizaţiilor de membru al UERT în conturi extrabilanţiere nr.921 „Datorii contingente”. Obligaţia privind achitarea datoriilor pentru cotizaţia de membru revine Ministerului Finanţelor (conform Hotărârilor de  Guvern).

IV.  Venituri şi cheltuieli

4.1. Venituri 

   Contabilizarea veniturilor se ţine conform standardului “Venituri”, planului de conturi contabile stabilit la întreprindere şi modului de aplicare a conturilor contabile stabilit prin ordinul Ministrului Finanţelor nr. 119 din 06.08.2013, în dependenţă de sursa de obţinere a acestora grupate pe conturi respective, cu următoarele concretizări:

1)Veniturile din vînzări cuprind veniturile din prestarea serviciilor din   publicitate, coproducere şi arendă (pct.5 din SNC “Venituri”).
2)Veniturile din vînzarea serviciilor se recunosc în momentul îndeplinirii simultate a condiţiilor de recunoaştere prevăzute de pct.19 al  standardului prin metoda prestării procentului de finalizare în baza volumului efectiv al serviciilor prestate   şi se înregistrează în baza  facturilor de expediţii şi după caz anexele la ele, rapoartelor lunare generalizatoare pe tipuri de servicii (pct. 21, 24 din SNC „Venituri”).
3)Veniturile din stabilirea surplusurilor de bunuri se vor înregistra în baza proceselor verbale privind rezultatele inventarierii şi deciziei conducerii întreprinderii, iar în caz de necesitate şi evaluării surplusurilor.
4)Ajustarea veniturilor în cursul  perioadei de destiune se efectuează prin intocmirea înregistrărilor contabile de stornare în creditul conturilor de evidenţa a veniturilor.
   Preţurile (tarifele) la serviciile prestate în cadrul Companiei sunt stabilite în conformitate cu  Regulamentul  intern privind modul de contractare, de producere şi difuzare a publicităţii, de stabilire a tarifelor  şi de utilizare a veniturilor comerciale,  aprobat în  ordinului nr.24 din 27.02.2014.
4.1.2   Arenda (leasing)
· Arenda – contract conform căruia locatorul cedează locatarului, în schimbul unei plăţi sau serii de plăţi, dreptul de a utiliza un activ pentru o perioadă stabilită de timp.

- Arenda se clasifică ca fiind arenda financiară, dacă aceasta presupune transferul preponderent al tuturor riscurilor şi avantajelor aferente dreptului de proprietate asupra activului.

· Arenda se clasifică ca fiind arendă operaţională, dacă aceasta nu presupune transferul preponderat al tuturor riscurilor şi avantajelor aferente dreptului de proprietate asupra activului. 

· Clasificarea arendei ca fiind financiară sau operaţională depinde mai curînd de fondul tranzacţiei decît de forma contractului.

Arenda operaţională

Compania în calitate de locator: 

 -Venitul (cu excepţia încasărilor din servicii comunale prestate) rezultat din arenda operaţională urmează să fie recunoscut  în componenţa  veniturilor operaţională prin metoda liniară pe durata contractului de arendă. Costurile, inclusiv  amortizarea, suportate la obţinerea veniturilor din arendă sunt recunoscute drept cheltuieli.

 Compania în calitate de locator:

 - Plăţile de arendă aferente unui contract de arendă operaţională se recunosc ca cheltuieli prin metoda liniară de –a  lungul duratei contractului de arendă.

 4.2. Cheltuieli

   Contabilizarea cheltuielilor se ţine conform standardului “Cheltuieli”, planului de conturi stabilit la întreprindere şi modului de aplicare a conturilor contabile stabilit prin ordinul Ministrului Finanţelor nr. 119 din 06.08.2013, în dependenţă de destinaţia acestora grupate pe conturi respective şi natura lor, cu următoarele concretizări:

1) cheltuielile activităţii operaţionale se ţine pe subdiviziuni structurale  şi natura (structura) cheltuielilor, inclusiv: 

 -  contabilitatea cheltuielilor de distribuţie se ţine după destinaţii

· cheltuieli cu personalul marketing;
· mediatizare;
· contribuţii de asigurare sociale şi primele obligatorii de asistenţa medicala;
· alte cheltuieli de destribuire (punctul 24 din SNC “Cheltuieli, anexa 2)

 - contabilitatea cheltuielilor administrative (aferente organizării, deservirii şi gestionării entităţii în ansamblu ) se ţine conform structurii stabilite în anexa nr.3 pnt.26 din SNC “Cheltuieli.” 

 -  contabilitatea altor cheltuieli operaţionale se ţine conform structurii stabilite în anexa nr.4 
   Cheltuielile şi veniturile anticipate se decontează uniform în cursul perioadei la care acestea se atribuie (parag.92 din Bazele conceptuale).
   Contabilitatea consumurilor prestării serviciilor se ţine cu aplicarea conturilor contabilităţii de gestiune 811, 812 (compartimentul 1 „Dispoziţii generale” din Planul de conturi)  cu următoarele concretizări:
· consumuri de materiale directe;
· consumurile privind retribuirea muncii şi contribuţiile de asigurarea sociale şi prime de asigurări medicale;
· consumuri de deplasări.
   Ajustarea cheltuielilor în cursul perioadei de gestiune se efectuează prin intocmirea  înregistrărilor contabile de stornare în debitul conturilor de evidenţă a cheltuielilor. 
4.3. Operaţiuni cu valuta străină
   Contabilizarea operaţiunilor în valută străină se efectuează în conformitate cu SNC ”Diferenţe de curs valutar şi de sumă”, cu următoarea concretizare:
· activele şi datoriile în valută străină se recalculează în monedă naţională lunar (pct.13 din SNC „Diferenţe de curs valutar şi de sumă”).
· operaţiunile exprimate în valută străină  se contabilizează iniţial  în monedă naţională prin aplicarea cursului oficial de schimb al leului moldovenesc (pct. 18 din SNC „Diferenţe de curs valutar şi de sumă”).
· achitarea creanţelor  şi datoriilor aferente operaţiunilor cu rezidenţii exprimate   în valuta străină  se contabilizează în monedă naţională  prin aplicarea cursului de schimb la data achitării (pct.19 din SNC „Diferenţe de curs valutar şi de sumă”).
V Dispoziţii finale
   Politicile de contabilitate pot fi ajustate conform prevederilor SNC „Politici contabile, modificări ale estimărilor contabile, erori şi evenimente ulterioare”.
Anexe la Ordinul  cu privire la Politicile de contabilitate:

· anexa 1 „Planul de conturi de lucru”

· anexa 2 „Lista persoanelor responsabile pentru întocmirea şi semnarea documentelor primare.

· anexa 3 „Normele de consum al carburanţilor”

· anexa 4 „Normele de exploatare a anvelopelor pentru mijloacele de transport auto”.
· anexa 5 „ Grafic circulaţiei documentelor contabile”
Preşedintele Companiei                                                          Olga Bordeianu
vize:

director financiar                              
serviciul juridic                              
ex.Baltean N.

